CELEX: 62016CN0144
Language: fi
Date: 2016-03-14 00:00:00
Title: Asia C-144/16: Ennakkoratkaisupyyntö, jonka Tribunal Judicial da Comarca de Setúbal (Portugali) on esittänyt 14.3.2016 – Município de Palmela v. ASAE – Divisão de Gestão de Contraordenações

13.6.2016   
            
            
               FI
            
            
               Euroopan unionin virallinen lehti
            
            
               C 211/27
            
         
      Ennakkoratkaisupyyntö, jonka Tribunal Judicial da Comarca de Setúbal (Portugali) on esittänyt 14.3.2016 – Município de Palmela v. ASAE – Divisão de Gestão de Contraordenações
      (Asia C-144/16)
      (2016/C 211/35)
      Oikeudenkäyntikieli: portugali
      
         Ennakkoratkaisua pyytänyt tuomioistuin
      
      Tribunal Judicial da Comarca de Setúbal
      
         Pääasian asianosaiset
      
      
         Valittaja: Município de Palmela
      
         Vastpuoli: ASAE – Divisão de Gestão de Contraordenações
      
         Ennakkoratkaisukysymykset
      
      
                  a)
               
               
                  Kun otetaan huomioon se, että 27.12.1997 annetulla asetuksella (Decreto-Lei) nro 379/97 vahvistettiin asetus, jossa asetetaan turvallisuusmääräykset, joita on noudatettava leikki- ja oleskelupaikkojen sijainnissa, asentamisessa, suunnittelussa ja toiminnallisessa järjestämisessä telineiden ja niiden turva-alueiden osalta
               
            
                  b)
               
               
                  kun otetaan huomioon se, että 19.5.2009 annetulla asetuksella (Decreto-Lei) nro 119/2009 muutettiin asetusta (Decreto-Lei) nro 379/97 muuttamalla joidenkin teknisten standardien sanamuotoa ja lisäämällä joitakin uusia teknisiä standardeja ja julkaistiin uudelleen edellä mainittu asetus, jonka osa se on
               
            
                  c)
               
               
                  kun otetaan huomioon se, ettei kummastakaan edellä mainitusta säädöksestä ole ilmoitettu Euroopan komissiolle 22.6.1998 annetun Euroopan parlamentin ja neuvoston direktiivin 98/34/EY, (1) jota on muutettu 20.7.1998 annetulla Euroopan parlamentin ja neuvoston direktiivillä 98/48/EY ja joka on pantu täytäntöön kansallisessa oikeusjärjestyksessä 18.4.2000 annetulla asetuksella (Decreto-Lei) nro 58/2000, mukaisen teknisiä standardeja ja määräyksiä koskevien tietojen toimittamisessa noudatettavan menettelyn puitteissa:
                  
                              1)
                           
                           
                              Onko kansallisen tuomioistuimen päätettävä, että on jätettävä kokonaisuudessaan soveltamatta kansallista säädöstä, jolla otetaan käyttöön teknisiä standardeja ja josta direktiivin 98/34/EY säännösten vastaisesti ei ole ilmoitettu Euroopan komissiolle, vai onko soveltamatta jättämistä koskevan päätöksen katsottava koskeva ainoastaan kansallisella säädöksellä käyttöön otettuja uusia teknisiä standardeja? Tai
                           
                        
                              2)
                           
                           
                              onko kansallista säädöstä, jolla otetaan käyttöön teknisiä standardeja ja josta direktiivin 98/34/EY säännösten vastaisesti ei ole ilmoitettu Euroopan komissiolle, jätettävä kokonaisuudessaan soveltamatta vai onko soveltamatta jättämistä koskevan päätöksen katsottava koskeva ainoastaan kansallisella säädöksellä käyttöön otettuja uusia teknisiä standardeja?
                           
                        
                              3)
                           
                           
                              onko jätettävä soveltamatta kaikkia edellä mainitussa asetuksessa määrättyjä teknisiä standardeja vai ainoastaan 19.5.2009 annetulla asetuksella (Decreto-Lei) nro 119/2009 muutettuja tai lisättyjä teknisiä standardeja?
                           
                        
            
         (1)  Teknisiä standardeja ja määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 22.6.1998 annettu Euroopan parlamentin ja neuvoston direktiivi 98/34/EY (EYVL L 204, s. 37).